Obavijest kandidatima za prijam u službu u Upravnim tijelima Grada Križevaca

Cijenjeni kandidati koji se javljate na Javni natječaj za prijam službenika/ice u Upravni odjel za komunalno gospodarstvo, gradnju, prostorno uređenje i zaštitu okoliša Grada Križevaca na radnom mjestu: 

1. Savjetnik za energetsku učinkovitost, zaštitu okoliša i prostorno uređenje - 1 izvršitelj/ica, na neodređeno vrijeme, uz probni rad od tri mjeseca.
2. Savjetnik za gradnju - 1 izvršitelj/ica, na neodređeno vrijeme, uz probni rad od tri mjeseca
3. Referent za rad s mjesnim odborima i administrativne poslove - 1 izvršitelj/ica, na neodređeno vrijeme, uz probni rad od tri mjeseca
(sva radna mjesta u daljnjem tekstu: Javni natječaj)
ovim vas putem obavještavamo o Opisu poslova, plaći navedenog radnog mjesta i izvorima za pripremanje za prethodnu provjeru znanja radnoga mjesta koje se natječete. Javni natječaj za radna mjesta objavljen je u Narodnim novinama 8. srpnja 2026..

Opis poslova radnog mjesta pod rednim brojem 1.:

	· obavlja sve poslove vezane za sustavno gospodarenje energijom na objektima u vlasništvu Grada te prati i proučava propise iz tog područja 

	· provodi natječaje u vezi energetske učinkovitosti te obnovljivih izvora energije

	· surađuje sa Fondom za zaštitu okoliša i energetsku učinkovitost te ostalim agencijama za zaštitu okoliša u provedbi projekata; organizira konferencije i druge aktivnosti planirane u okviru projekata, promovira projekte na međunarodnim konferencijama

	· obavlja poslove vezane uz edukaciju javnosti o mogućnostima i načinu korištenja fondova EU, a naročito iz područja održivog razvoja (energetska učinkovitost, održivi promet, obnovljivi izvori energije)

	· po potrebi sudjeluje u poslovima pripreme i provođenja postupaka javne nabave koju provode upravna tijela Grada i gradske ustanove, što uključuje i pripremu kompletne dokumentacije, vođenje brige o cjelokupnom tijeku i pravilima postupka te obavljanje stručnih i administrativnih poslova u postupcima javne nabave

	· priprema i sudjeluje u izradi akata za gradonačelnika i Gradsko vijeće

	· sudjeluje u poslovima vezanim uz pripremu i provedbu projekata unutar državnih i EU programa i projekata

	· u suradnji s upravnim tijelima Grada sudjeluje u pripremi dokumentacije za provođenje mjera aktivnog zapošljavanja teško zapošljivih osoba putem nadležnog Hrvatskog zavoda za zapošljavanje i provođenje Rada za opće dobro u suradnji s nadležnim tijelima

	· brine oko izrade  prostornih planova i ostale prostorno-planske i urbanističke dokumentacije

	· provodi aktivnosti i projekte vezane uz zaštitu okoliša i zaštitu prirode sukladno posebnim propisima i općim aktima Grada

	· izdaje Rješenja o visini naknade za nezakonito izgrađene zgrade u prostoru

	· obavlja i druge poslove koje mu odredi pročelnik


Obavijest o plaći za radno mjesto pod rednim brojem 1.:

Plaću čini umnožak koeficijenta složenosti radnog mjesta savjetnika 2,22 i osnovice za izračun plaće, a sukladno Odluci o koeficijentima za obračun plaće službenika i namještenika u upravnim tijelima Grada Križevaca i Kolektivnom ugovoru za službenike i namještenike u upravnim tijelima Grada Križevaca.

Prethodna provjera znanja za radno mjesto pod rednim brojem 1.:
Prethodna provjera znanja i sposobnosti kandidata obavlja se putem pisanog testiranja i intervjua.

Kandidati koji će pristupiti provjeri znanja trebaju pripremiti materiju obuhvaćenu sljedećim propisima:

· Statut Grada Križevaca ("Službeni vjesnik Grada Križevaca", broj: 3/20-pročišćeni tekst, 1/21, 3/22 i 8/25)
· Zakon o gradnji ("Narodne novine", broj: 155/25)
· Zakon o prostornom uređenju ("Narodne novine", broj: 155/25)
· Zakon o zaštiti okoliša („Narodne novine“, broj: 80/13, 153/13, 78/15, 12/18 i 118/18)
Opis poslova radnog mjesta pod rednim brojem 2.:

	· sudjeluje u pripremi dokumentacije vezane za gradnju, rekonstrukciju, adaptaciju i održavanje kapitalnih objekata u vlasništvu Grada, udruga i tvrtki kojima je Grad osnivač

	· vodi sve poslove vezane za  izvođenje radova za kapitalne građevinske objekte i infrastrukturu kako Grada, tako i tvrtki i udruga koje je osnovao Grad

	· izrađuje tehničku dokumentaciju za javnu nabavu,  vodi svu potrebnu dokumentaciju vezanu za gradnju, rekonstrukciju i održavanje građevina, kada je grad investitor (potrebne suglasnosti, izdavanje lokacijskih, građevinskih i uporabnih dozvola) te vodi interni nadzor nad istim te  poslove vezane uz sklapanje ugovora

	· sudjeluje u izradi okončanih obračuna po završetku izgradnje, osigurava arhiviranje i čuvanje kompletne tehničke i obračunske dokumentacije izgradnje

	· izrađuje nacrte  programa i drugih planskih dokumenata, iz djelokruga svojeg radnog mjesta te prati pravodobno provođenje istih

	· priprema i sudjeluje u izradi akata za gradonačelnika i Gradsko vijeće

	· izrađuje prijedlog programa zaštite i čuvanja spomenika kulture

	· obavlja poslove u pripremi, provedbi i razvoju programa, projekata i sličnih aktivnosti u području održivog razvoja i projekata sufinanciranih iz fondova EU; obavlja poslove vezane uz strategiju razvoja Grada, poslove vezane na uspostavljanje i poticanju prekogranične i transnacionalne suradnje kao i suradnje sa jedinicama lokalne i područne (regionalne) samouprave radi izrade i provedbe navedenih projekata, poslovima prevođenja

	· brine o održavanju stanova, poslovnih prostora i drugih građevinskih objekata u vlasništvu Grada

	· izrađuje Posebne uvjete i Potvrde glavnog projekta kada je Grad JPT

	· pruža savjetodavnu i stručnu pomoć pravnim osobama kojima je osnivač Grad u pripremi i kandidiranju projekata koji se financiraju iz fondova EU

	· obavlja i druge poslove koje mu odredi pročelnik


Obavijest o plaći za radno mjesto pod rednim brojem 2.:

Plaću čini umnožak koeficijenta složenosti radnog mjesta Višeg referenta za gradnju 2,22 i osnovice za izračun plaće, a sukladno Odluci o koeficijentima za obračun plaće službenika i namještenika u upravnim tijelima Grada Križevaca i Kolektivnom ugovoru za službenike i namještenike u upravnim tijelima Grada Križevaca.
Prethodna provjera znanja za radno mjesto pod rednim brojem 2.:
Prethodna provjera znanja i sposobnosti kandidata obavlja se putem pisanog testiranja i intervjua.

Kandidati koji će pristupiti provjeri znanja trebaju pripremiti materiju obuhvaćenu sljedećim propisima:

· Statut Grada Križevaca ("Službeni vjesnik Grada Križevaca", broj: 3/20-pročišćeni tekst, 1/21, 3/22 i 8/25)
· Zakon o gradnji ("Narodne novine", broj: 155/25)
· Zakon o prostornom uređenju ("Narodne novine", broj: 155/25)
· Zakon o komunalnom gospodarstvu ("Narodne novine", broj: 68/18, 110/18, 32/20 i 145/24)

Opis poslova radnog mjesta pod rednim brojem 3.:

	· Priprema materijala oko sjednica vijeća mjesnih odbora, prisustvovanje sjednicama, vođenje zapisnika te izrada nacrta akata i zaključaka mjesnih odbora.

	· Zaprimanje i obrada zahtjeva, prijedloga i pritužbi građana i vijeća mjesnih odbora; redoviti obilazak terena radi utvrđivanja stanja komunalne infrastrukture te izrada izvješća za nadležna upravna tijela.

	· Sudjelovanje u izradi planova rada i financijskih planova mjesnih odbora, praćenje trošenja sredstava te tehnička potpora u provedbi izbora za vijeća mjesnih odbora.

	· Izrada odluka; zaprimanje i obrada pristiglih zahtjeva građana za sufinanciranje sterilizacije; detaljna provjera popratne dokumentacije i službeni kontakt sa strankama oko nadopune zahtjeva.

	· Izrada odluka, javnih poziva i obrazaca; provjera i uspoređivanje računa s podacima korisnika sufinanciranja mikročipiranja;

	· Izrada troškovnika i provođenje postupaka nabave; kontrola i ovjera računa azila, operativni kontakt sa skloništem u Koprivnici i praćenje broja zbrinutih pasa.

	· Administrativno-stručni poslovi vezani uz organizaciju, provođenje i kontrolu mjera obvezne preventivne dezinsekcije i deratizacije na području grada/općine.

	· obavlja i druge poslove koje mu odredi pročelnik


Obavijest o plaći za radno mjesto pod rednim brojem 3.:

Plaću čini umnožak koeficijenta složenosti radnog mjesta Višeg referenta za gradnju 1,54 i osnovice za izračun plaće, a sukladno Odluci o koeficijentima za obračun plaće službenika i namještenika u upravnim tijelima Grada Križevaca i Kolektivnom ugovoru za službenike i namještenike u upravnim tijelima Grada Križevaca.
Prethodna provjera znanja za radno mjesto pod rednim brojem 3.:
Prethodna provjera znanja i sposobnosti kandidata obavlja se putem pisanog testiranja i intervjua.

Kandidati koji će pristupiti provjeri znanja trebaju pripremiti materiju obuhvaćenu sljedećim propisima:

· Statut Grada Križevaca ("Službeni vjesnik Grada Križevaca", broj: 3/20-pročišćeni tekst, 1/21, 3/22 i 8/25)
· Zakon o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
· Zakon o zaštiti životinja („Narodne novine“, broj: 102/17, 32/19 i 78/24)
O datumu provjere znanja kandidati će obaviješteni u zakonskom roku.

Križevci, 07. srpnja 2026.
POVJERENSTVO ZA PROVEDBU NATJEČAJA

